Kanaša
Kanaša (krievu: Канаш, čuvašu: Канаш) ir Čuvašijas pilsēta Krievijas Federācijā, Kanašas rajona centrs. Tajā dzīvo 44 354 iedzīvotāju (2021). Nosaukums čuvašu valodā nozīmē "Padome" un dots 1920. gadā, līdz tam saucās Atiščeva, Atiščeva-Šihrani un Šihrani. Rūpnieciska pilsēta, nozīmīgākais Čuvašijas dzelzceļa centrs. Kanašas rajona administratīvais centrs, taču pati pilsēta rajonā neietilpst un veido atsevišķu pilsētas rajonu. Ar Krievijas valdības 2014. gada 29. jūlija rīkojumu tā tika iekļauta viennozaru pilsētu sarakstā ar 1. kategoriju, t.i. viennozares pilsētas Krievijā ar visgrūtāko sociāli ekonomisko situāciju. Kanašas pilsētas diena tiek svinēta Dzelzceļnieku dienā — augusta pirmajā svētdienā.